Yimre: Maayde nde woopataa haa gooto
Yimre: Maayde nde woopataa haa gooto
alarba 20 noowammbar 2013 Kɗl hamada
fuutamedia.com
Abdoulaye Diallo,
Mi yuɓɓii ndee yimre fii –Alla hinno- Mamadou Diallo (natal), e sabu anndintinde kadi naforee wonnde e huuwondirgol e jamaa on.
Mamadou Diallo ko sagataa winndinooɗo ka Musidal West Brabant (MWB, himo yiɗunoo jokkere enɗam.
Yo gooto kala wonɗo e nder Holland winndito e musidal ka saare ka o hoɗi ɗon walla musidal ɓurngal ɓadaade mo.
Sadio Diallo, hoɗɗo Wageningen na jeyaa e ɓurɓe annude oo sagataa faatiiɗo (maayɗo) e ndii leydi. Nde Peeral.com lamndii yo o sifo seeɗa fii makko, o wii:
“Mamadou nawnaali, mi yewtiduno e makko wa hojomaaji (minitaji) 30 e talifon ñannde o faatii, ko ɓaawo ɗum mi nani o faatike.
“Wurin wano e asewe ñannde o surranoo, meɗen haaldunoo yiidude. Mamadou ko sagataa moƴƴuɗo. Men yanngodii ko ɗuuɗi. Men hoɗidii e nokkuure wootere ko juuti. O neeɓii e ndii leydi, o wonii ɗoo gila e hitaande 2001.
“Mamadou heɓii ko yahata duuɓi 33. Himo acci keynguujo wi’eteeɗo Mariama Ciré. Himo acci kadi ɓiɓɓe ɗiɗo; jiwo e gorko. Mamadou yurmi lam fota.
“Yo Alla hinno mo yaafoo mo, naada mo aljanna.”
Maayde nde woopataa
Yettoore heeranike Joom men
Seniiɗo mo maayataa
Weltaare yottike jamaa men
Seeniiɓe ɓe tultataa
Hoolaare ɓeydike e seerenɓe men
Dariiɓe ɓe ronkataa
Mamadou Diallo, suka men
Yahii ka o artataa
Yo aljanna wonu weerde makko to Joom-men
Nokku ka o nimsataa
O jabɓoyoo en janngo men
Ka nguurndam lannataa
Aamiina Joom am
Yo Alɗuɗo mo waasataa
Ardinde hakkil yo wonu jikku men
Yo habbiiɓe saa’a mo tultataa
Huuwondirde e jamaa on wonanii Mamadou maloore
Enee ɗum lorrataa
Juulirde Oosterhout nden heewi yimɓe
Sabu neɗɗo mo Joom mum yejjitaa
Nanir-mi Ustaaz Buubakar :
Fokkutuɗo ka artataa, yo yooɓo ko lannataa
Ustaaz Abdallah holli :
Si ɓerɗe men fottii, alaa ko en gaynataa
Ustaaz Julde toranii en Joom am
Jogiiɗo ko lannataa
Yafuyee fii Mamadou e kala ɓen maayɓe men
Wonuɓe ka haaɗtoode nguurndam alaa
Yafuyee fii meeɗen
Sabbiiɓe maayde nde woopataa
fuutamedia.com
peeral.com
fuv_Latn fuv_Latn kbp_Latn cat_Latn lij_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn ind_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn cat_Latn wol_Latn